Først var der brand ved et sommerhus i Hou ved 16-tiden i dag. En kommende ejer af sommerhuset var blevet så træt af et hvepsebo på sit kommende sommerhus. Manden tager så en ukrudtsbrænder til brug for at fjerne hvepseboet. Da hvepseboet er placeret under det almindelige eternittag, så går der hurtigt ild i taget. En nabo kommer til undsætning, og da brandmændene kommer er de godt i gang med slukningen. - Det kunne ellers have gået meget galt, siger Peter Reinov, indsatsleder ved Aalborg Beredskabscenter. Der gik dog ikke lang tid efter branden var slukket i Hou, før en ny melding løb ind fra Visse. Nu var nogle sorte bier, som var på spil i en mands skorsten. Manden havde forsøgt at ryge bierne ud via pejsen i stuen. Men skorstenen blev hurtigt stoppet til, og derfor vælter røgen ud i manden stue. Bierne, de er der stadig, da vi taler med Peter Reinov ved syvtiden søndag aften. Bierne er meget agressive, fordi de forsvar deres bo. Beredskabet har haft en biavler ude og kigge på bisværmen, men uden held. Derfor bliver det muligvis nødvendigt at fjerne bierne med gift, men det er først muligt i morgen tidlig.

Opsummering:
Genstridige insekter har søndag været årsag til to udrykninger fra Aalborg Beredskabscenter.